CELEX: 32021D2258
Language: fi
Date: 2021-12-14 00:00:00
Title: Komission täytäntöönpanopäätös (EU) 2021/2258, annettu 14 päivänä joulukuuta 2021, ehdotetun eurooppalaisen kansalaisaloitteen ”Green VAT – EU:n vihreä ALV kestävien ja ympäristöystävällisten tuotteiden ja palvelujen edistämiseksi” rekisteröinnistä Euroopan parlamentin ja neuvoston asetuksen (EU) 2019/788 mukaisesti (tiedoksiannettu numerolla C(2021) 9041) (Ainoastaan englanninkielinen teksti on todistusvoimainen)

20.12.2021   
               
               
                  FI
               
               
                  Euroopan unionin virallinen lehti
               
               
                  L 456/17
               
            
         KOMISSION TÄYTÄNTÖÖNPANOPÄÄTÖS (EU) 2021/2258,
         annettu 14 päivänä joulukuuta 2021,
         ehdotetun eurooppalaisen kansalaisaloitteen ”Green VAT – EU:n vihreä ALV kestävien ja ympäristöystävällisten tuotteiden ja palvelujen edistämiseksi” rekisteröinnistä Euroopan parlamentin ja neuvoston asetuksen (EU) 2019/788 mukaisesti
         
            
               (tiedoksiannettu numerolla C(2021) 9041)
            
         
         (Ainoastaan englanninkielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisesta kansalaisaloitteesta 17 päivänä huhtikuuta 2019 annetun Euroopan parlamentin ja neuvoston asetuksen (EU) 2019/788 (1) ja erityisesti sen 6 artiklan 2 ja 3 kohdan,
         sekä katsoo seuraavaa:
         
                     (1)
                  
                  
                     Komissiolle toimitettiin 5 päivänä marraskuuta 2021 eurooppalaisen kansalaisaloitteen ”Green VAT – EU:n vihreä ALV kestävien ja ympäristöystävällisten tuotteiden ja palvelujen edistämiseksi” rekisteröintipyyntö.
                  
               
                     (2)
                  
                  
                     Aloitteen tavoitteena on sen järjestäjien mukaan alentaa vihreisiin tuotteisiin ja palveluihin sovellettavaa arvonlisäverokantaa.
                  
               
                     (3)
                  
                  
                     Pyynnön liitteessä on lisätietoja aloitteen sisällöstä, tavoitteista ja taustasta. Siinä selostetaan, että järjestäjät kehottavat komissiota ottamaan Euroopassa käyttöön ekologisiin, kestävästi tuotettuihin ja ympäristöystävällisiin tuotteisiin sovellettavia veronalennuksia, jotta kaikki jäsenvaltiot voisivat aktiivisesti tukea ilmaston- ja ympäristönsuojelua. Lisäksi siinä todetaan, että arvonlisävero, jäljempänä ’ALV’, on kaikkien unionin hallitusten käytettävissä veropolitiikan välineenä ja että jäsenvaltioiden olisi pantava täytäntöön asiaa koskeva unionin vaatimus. Aloitteessa ehdotetaan, että komissio voisi käyttää vihreän ALV:n perustana ALV-kantojen joustavoittamista, josta talous- ja rahoitusasioiden neuvosto päätti kesällä 2021.
                  
               
                     (4)
                  
                  
                     Koska aloitteella pyritään siihen, että annettaisiin säännöksiä liikevaihtoverolainsäädännön yhdenmukaistamisesta, siltä osin kuin yhdenmukaistaminen on tarpeen sisämarkkinoiden toteuttamisen ja toiminnan varmistamiseksi ja kilpailun vääristymien välttämiseksi, komissiolla on perussopimuksen 113 artiklan perusteella toimivalta tehdä ehdotus säädökseksi.
                  
               
                     (5)
                  
                  
                     Näin ollen mikään aloitteen osista ei selvästi ylitä komission toimivaltaa tehdä ehdotus unionin säädökseksi perussopimusten soveltamiseksi.
                  
               
                     (6)
                  
                  
                     Tämä päätelmä ei rajoita sen arvioimista, täyttyisivätkö tässä tapauksessa konkreettiset tosiasialliset ja aineelliset edellytykset, joiden perusteella komissio voi toimia, mukaan lukien suhteellisuusperiaatteen ja toissijaisuusperiaatteen noudattaminen ja perusoikeuksien mukaisuus.
                  
               
                     (7)
                  
                  
                     Järjestäjäryhmä on antanut riittävän näytön siitä, että asetuksen (EU) 2019/788 5 artiklan 1 ja 2 kohdassa säädetyt vaatimukset täyttyvät, ja nimennyt yhteyshenkilöt mainitun asetuksen 5 artiklan 3 kohdan ensimmäisen alakohdan mukaisesti.
                  
               
                     (8)
                  
                  
                     Kansalaisaloite ei ole selvästi oikeuden väärinkäyttöä, aiheeton tai tehty haitantekotarkoituksessa, eikä se ole myöskään selvästi Euroopan unionista tehdyn sopimuksen 2 artiklassa esitettyjen unionin arvojen eikä Euroopan unionin perusoikeuskirjaan kirjattujen oikeuksien vastainen.
                  
               
                     (9)
                  
                  
                     Sen vuoksi aloite ”Green VAT – EU:n vihreä ALV kestävien ja ympäristöystävällisten tuotteiden ja palvelujen edistämiseksi” olisi rekisteröitävä.
                  
               
                     (10)
                  
                  
                     Se, että asetuksen (EU) 2019/788 6 artiklan 3 kohdan mukaiset rekisteröinnin edellytykset täyttyvät, ei merkitse sitä, että komissio vahvistaisi millään tavoin aloitteen sisällön paikkansapitävyyden, mikä on aloitteen järjestäjäryhmän yksinomaisella vastuulla. Aloitteen sisältö ilmaisee vain järjestäjäryhmän näkemyksiä, eikä sen voida missään tapauksessa katsoa edustavan komission näkemyksiä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Rekisteröidään eurooppalainen kansalaisaloite ”Green VAT – EU:n vihreä ALV kestävien ja ympäristöystävällisten tuotteiden ja palvelujen edistämiseksi”.
         
         
            2 artikla
            Tämä päätös on osoitettu kansalaisaloitteen ”Green VAT – EU:n vihreä ALV kestävien ja ympäristöystävällisten tuotteiden ja palvelujen edistämiseksi” järjestäjäryhmälle, jota edustavat ja jonka yhteyshenkilöinä toimivat Nadine Städtner ja Karolina Protas.
         
         
            Tehty Strasbourgissa 14 päivänä joulukuuta 2021.
            
               
                  Komission puolesta
               
               Věra JOUROVÁ
               
                  Varapuheenjohtaja
               
            
         
         
            (1)  EUVL L 130, 17.5.2019, s. 55.